plato-philosophy.leges 6.781
ἀλλʼ ὃ καὶ ἄλλως γένος ἡμῶν τῶν ἀνθρώπων λαθραιότερον μᾶλλον καὶ ἐπικλοπώτερον ἔφυ , τὸ θῆλυ , διὰ τὸ ἀσθενές , οὐκ ὀρθῶς τοῦτο εἴξαντος τοῦ νομοθέτου δύστακτον ὂν ἀφείθη . διὰ δὲ τούτου μεθειμένου πολλὰ ὑμῖν παρέρρει , πολὺ ἄμεινον ἂν ἔχοντα , εἰ νόμων ἔτυχεν , ἢ τὰ νῦν · οὐ γὰρ ἥμισυ μόνον ἐστίν , ὡς δόξειεν ἄν , τὸ περὶ τὰς γυναῖκας ἀκοσμήτως περιορώμενον , ὅσῳ δὲ ἡ θήλεια ἡμῖν φύσις ἐστὶ πρὸς ἀρετὴν χείρων τῆς τῶν ἀρρένων , τοσούτῳ διαφέρει πρὸς τὸ πλέον ἢ διπλάσιον εἶναι . τοῦτʼ οὖν ἐπαναλαβεῖν καὶ ἐπανορθώσασθαι καὶ πάντα συντάξασθαι κοινῇ γυναιξί τε καὶ ἀνδράσιν ἐπιτηδεύματα βέλτιον πρὸς πόλεως εὐδαιμονίαν · νῦν δὲ οὕτως ἦκται τὸ τῶν ἀνθρώπων γένος οὐδαμῶς εἰς τοῦτο εὐτυχῶς , ὥστε οὐδὲ μνησθῆναι περὶ αὐτοῦ ἐν ἄλλοις γʼ ἐστὶν τόποις καὶ πόλεσιν νοῦν ἔχοντος , ὅπου μηδὲ συσσίτια ὑπάρχει τὸ παράπαν δεδογμένα κατὰ πόλιν εἶναι . πόθεν δή τίς γε ἔργῳ μὴ καταγελάστως ἐπιχειρήσει γυναῖκας προσβιάζεσθαι τὴν σίτων καὶ ποτῶν ἀνάλωσιν φανερὰν θεωρεῖσθαι ; τούτου γὰρ οὐκ ἔστιν ὅτι χαλεπώτερον ἂν ὑπομείνειεν τοῦτο τὸ γένος · εἰθισμένον γὰρ δεδυκὸς καὶ σκοτεινὸν ζῆν , ἀγόμενον δʼ εἰς φῶς βίᾳ πᾶσαν ἀντίτασιν ἀντιτεῖνον , πολὺ κρατήσει τοῦ νομοθέτου . τοῦτʼ οὖν ἄλλοθι μέν , ὅπερ εἶπον , οὐδʼ ἂν τὸν λόγον ὑπομείνειε τὸν ὀρθὸν ῥηθέντα ἄνευ πάσης βοῆς , ἐνθάδε δὲ ἴσως ἄν . εἰ δὴ δοκεῖ λόγου γʼ ἕνεκα μὴ ἀτυχῆ τὸν περὶ πάσης τῆς πολιτείας γενέσθαι λόγον , ἐθέλω λέγειν ὡς ἀγαθόν ἐστι καὶ πρέπον , εἰ καὶ σφῷν συνδοκεῖ ἀκούειν , εἰ δὲ μή , ἐᾶν . ἀλλʼ , ὦ ξένε , θαυμαστῶς τό γε ἀκοῦσαι νῷν πάντως που συνδοκεῖ . ἀκούωμεν δή . θαυμάσητε δὲ μηδὲν ἐὰν ὑμῖν ἄνωθέν ποθεν ἐπιχειρεῖν δόξω · σχολῆς γὰρ ἀπολαύομεν καὶ οὐδὲν ἡμᾶς ἐστὶ τὸ κατεπεῖγον τὸ μὴ πάντῃ πάντως σκοπεῖν τὰ περὶ τοὺς νόμους . ὀρθῶς εἴρηκας .
Lemmas: ἀλλά ὅς καί ἄλλος γένος ἐγώ ὁ ἄνθρωπος λαθραῖος μάλα καί ἐπίκλοπος φύω , ὁ θῆλυς , διά ὁ ἀσθενής , οὐ ὀρθός οὗτος εἴκω ὁ νομοθέτης δύστακτος εἰμί ἀφίημι . διά δέ οὗτος μεθίημι πολύς σύ παρέρρω , πολύς ἀγαθός ἄν ἔχω , εἰ νόμος τυγχάνω , ἤ ὁ νῦν · οὐ γάρ ἥμισυς μόνος εἰμί , ὡς δοκέω ἄν , ὁ περί ὁ γυνή ἀκόσμητος περιοράω , ὅσος δέ ὁ θῆλυς ἐγώ φύσις εἰμί πρός ἀρετή κακός ὁ ὁ ἄρσην , τοσοῦτος διαφέρω πρός ὁ πολύς ἤ διπλάσιος εἰμί . οὗτος οὖν ἐπαναλαμβάνω καί ἐπανορθόω καί πᾶς συντάσσω κοινῇ γυνή τε καί ἀνήρ ἐπιτήδευμα ἀγαθός πρός πόλις εὐδαιμονία · νῦν δέ οὕτως ἄγω ὁ ὁ ἄνθρωπος γένος οὐδαμῶς εἰς οὗτος εὐτυχής , ὥστε οὐδέ μιμνῄσκω περί αὐτός ἐν ἄλλος γε εἰμί τόπος καί πόλις νόος ἔχω , ὅπου μηδέ συσσίτιον ὑπάρχω ὁ παράπαν δοκέω κατά πόλις εἰμί . πόθεν δή τίς γε ἔργον μή καταγέλαστος ἐπιχειρέω γυνή προσβιάζομαι ὁ σῖτος καί ποτόν ἀνάλωσις φανερός θεωρέω ; οὗτος γάρ οὐ εἰμί ὅτι χαλεπός ἄν ὑπομένω οὗτος ὁ γένος · ἐθίζω γάρ δύω καί σκοτεινός ζάω , ἄγω δέ εἰς φάος βία πᾶς ἀντίτασις ἀντιτείνω , πολύς κρατέω ὁ νομοθέτης . οὗτος οὖν ἄλλοθι μέν , ὅς λέγω , οὐδέ ἄν ὁ λόγος ὑπομένω ὁ ὀρθός λέγω ἄνευ πᾶς βοή , ἐνθάδε δέ ἴσως ἄν . εἰ δή δοκέω λόγος γε ἕνεκα μή ἀτυχής ὁ περί πᾶς ὁ πολιτεία γίγνομαι λόγος , ἐθέλω λέγω ὡς ἀγαθός εἰμί καί πρέπω , εἰ καί σύ συνδοκέω ἀκούω , εἰ δέ μή , ἐάω . ἀλλά , ὦ ξένος , θαυμαστός ὁ γε ἀκούω ἐγώ πάντως που συνδοκέω . ἀκούω δή . θαυμάζω δέ μηδείς ἐάν σύ ἄνωθεν ποθεν ἐπιχειρέω δοκέω · σχολή γάρ ἀπολαύω καί οὐδείς ἐγώ εἰμί ὁ κατεπείγω ὁ μή πάντῃ πάντως σκοπέω ὁ περί ὁ νόμος . ὀρθός λέγω .